stanford-oval/wikipedia huggingface dataset:
כתריאל יפה
קורות חייו > השאיפה לים ופעילות בהגנה

קרבתו לים בילדותו עיצבה את שאיפותיו, ומגיל צעיר חלם להיות ימאי. בילה את שבתותיו בנהר הירקון, לצד חברי הקבוצה "השומר הצעיר ס.ס.ס.ר." בהנהגת זאב הים שהיה בעל רקע ימי מאודיסה. הקבוצה השיטה סירות מלאות בחול ובזיפזיף על הירקון אל רמת גן שנבנתה בתקופה זו, וכן השיטה צעירים מתל אביב שבילו על הירקון בשבתות ובחגים. מה"ימאים" שבהם למד יפה ידע רב על ימאות. בתקופה זאת נודע לו שלא יוכל להתקבל לקורס חובלים בגלל קוצר ראייתו, אך הוא לא ויתר על שאיפתו להיות ימאי.
בהמלצת רופאיו עבר בשנת 1924 ללמוד ב"מקוה ישראל", בתקווה שהעבודה בשדות תעצור את התפתחות קוצר הראייה שלו. ב"מקוה ישראל" התבלט כתלמיד מחונן, בעיקר במקצועות הריאליים. בלילות השתתף בבניית כוח מגן של "ההגנה" בבית הספר. סיים את לימודיו בשנת 1927 ויחד עם קבוצת בוגרי "מקוה ישראל" יצא לעבודה בחדרה ואחר כך במשתלת הממשלה בבית שאן.
לאחר מכן הצטרף לחברי הקבוצה שהכיר על גדות הירקון, ושלוש שנים שהה אתם בחוות כנרת. עבד בבניית מפעל החשמל של רוטנברג בנהריים ובזמנו הפנוי בנה והשיט סירת מפרש בכנרת. הקבוצה הקימה את קיבוץ אפיקים, ויפה נמנה עם מייסדיו.
ב-1932 נהרג אחיו, מנחם, בתאונת דרכים. יפה יצא לתל אביב, לתמוך בהוריו ולעזור בפרנסתם. לאחר שעות העבודה חזר לשוט בירקון במסגרת הסקציה הימית של "הפועל" אשר נמנה עם מייסדיה. למד מספרי ימאות בכוחות עצמו, תרגם והוציא לאור חוברות הדרכה לימאים ונתן שמות עבריים למונחים של חלקי הסירה, לקשרים ולפקודות שניתנו בה. יפה התמסר לספורט הימי והדריך בני נוער לאהבת הים ולהתמצאות בו.
בעקבות המאורעות באירופה והתגברות העלייה היהודית מגרמניה, הביעה ההנהגה הערבית התנגדות ליישוב היהודי ופרצו מאורעות אוקטובר 1933. מהערים הגדולות נשלחו מטעם "ההגנה" קבוצות לוחמים כתגבורת לנקודות הקטנות; יפה נשלח לבן שמן ופיקד על קבוצת המגינים בה. הנקודה הייתה מבודדת והקשר עם תל אביב התקיים באיתות אור; האתת בקבוצה היה שמואל טנקוס שצויד בפנס, ויחד הרכיבו הליוגרף והצליחו להקים קשר לתל אביב.
ב-1935 יזם וארגן את המסע הימי של סירת המפרש "נחשון" של "הפועל" ופיקד על מסעה לפורט סעיד ובחזרה. מסע זה זכה לתיאור מלא הומור בספרו של נחום גוטמן (גיסו של יפה), "מי שרוצה להיות רב-חובל יקרא מעשה זה". הסיפור מופיע גם בסופו של הספר "בארץ לובנגולו מלך זולו".
עם פרוץ מאורעות 1936 לקח חלק פעיל בהגנה על תל אביב וארגן את ההגנה על שכונת ה"מכבי".
קורות חייו > פעילותו במפעל ההעפלה

ביולי 1934 יצא כמלווה של השנייה באניות המעפילים (הראשונה מאירופה) "ולוס", ומסעה הסתיים בהצלחה. הוא ליווה גם את מסעה השני בספטמבר 1934, שנגמר בכישלון ובהחזרתה לאירופה עם המעפילים. הבעיות שהתגלו בהורדת המעפילים של "ולוס ב'" לחוף גרמו להפסקת ההעפלה לכמה שנים.
בשנת 1937 חודשה פעילות ההעפלה, ויפה גויס על ידי דוד נמרי (דוידקה) להיות המארגן של צוותי הימאים העוסקים בהורדת המעפילים לחוף. בנובמבר 1938 פיקד על אניית המעפילים "אטרטו". בינואר 1939 פיקד על מסעה השני של "אטרטו", ובסיומו נשאר בארץ להיות לצדה של רעייתו עם הולדת בתו הבכורה תמר.
קורות חייו > בנמל תל אביב

בעקבות השביתה הכללית של ערביי ארץ ישראל ב-1936, אשר שיתקה את נמל יפו למעבר סחורות ליישוב, הוחלט להקים נמל עברי ראשון בתל אביב, ובכך לנתק את התלות בנמלי יפו וחיפה. יפה יצא לחוף עם חבריו עמירם ויאיר שוחט, וניסה לקבוע את מיקום הנמל, בהתאם לסלעים והזרמים בים שהכיר. יפה התחשב גם בקרבת המחסנים של יריד המזרח, ולבסוף קבע את מיקום הנמל קרוב לשפך הירקון והיה בין מפעיליו.
יוסף אבידר, ממפקדי "ההגנה" ולימים אלוף בצה"ל, תיאר את האירוע קצת אחרת: ” כשקיבלתי את הידיעה שמותר להקים נמל בתל אביב... לקחתי את כתריאל יפה מהמחלקה הימית של הפועל ובאופנוע שלי מיהרנו לשפת הים בצפון תל אביב. חלצנו נעליים, קיפלנו מכנסיים ונכנסנו למים, לחפש מקום מתאים למזח. כתריאל יפה צלל והכריז: "כאן אין סלעים". כך נקבע מקומו של נמל תל אביב.”
קורות חייו > פיקוד על ספינת המעפילים "טייגר היל"

ב-1 בספטמבר 1939 הנחית יפה את אניית המעפילים "טייגר היל" על חוף תל אביב, לאחר שלילה קודם נתקלה בסירת משמר בריטית מול חוף דרום הארץ ונגרמו לה אבדות בנפש.
וכך כותב עליו דוד נמרי (דוידקה), מראשי עלייה ב':
בעבודתו בנמל גילה יכולת רבה. הוא עבד באחת מסירות המנוע ונחשב אחראי, מתון ומסור לעבודתו הקשה. כל הזמן הזה לא הזניח את הלימוד התאורטי והמעשי. המשיך להיות אחד המדריכים העיקריים ב"הפועל" ולמד באופן עצמאי נביגציה והלכות ים.
בשנת 1937 גויס כתריאל להיות האיש הימי בענייני העפלה... הוא ריכז סביבו קבוצת ימאים אשר ביצעו את הפעולות בהעזה יוצאת מגדר הרגיל. קבוצתו הרגישה שבראשה עומד אדם אמיץ ונועז ומפקד מצוין...
לא אגזים אם אומר שהיו לכתריאל ידיעות של רב-חובל העושה את דרכו בימים זה שנים רבות... שימש כמלווה באניות והביאן לחוף הקבוע ללא שום תעייה ותקלות.
את שיא יכולתו גילה באנייה "טייגר היל", אשר עלה עליה בלב-ים והמשיך לפקד עליה ברגעים הקשים ביותר. תפקידו הראשון היה להפגיש את "טייגר היל" עם האנייה "פרוסולה" שגורשה מבירות ועל סיפונה שש-מאות מעפילים. כתריאל ביצע את העברת המעפילים מ"פרוסולה" ל"טייגר היל" בלב-ים בדייקנות ובאומץ בלתי מצויים. רב החובל של "טייגר היל" עזבה.
"טייגר היל" על אלף ושלוש-מאות מעפיליה הפליגה בפיקודו של כתריאל לאחד החופים בדרום והותקפה על ידי סירת משמר של משטרת יפו. שניים מן המעפילים נהרגו על סיפון האנייה. כתריאל לא איבד את עשתונותיו והביא את האנייה למחרת בערב לחוף תל אביב. הוא עם שניים מחבריו ירדו מן האנייה ושחו אל החוף. את אחד מחבריו אשר נתקף בעווית ברגלו ... הצליח כתריאל להביא על גבו בשחייה לחוף.
עדות לידיעתו ושליטתו במצב הייתה פגישתו עם מספר המלחים הגויים של אניות המעפילים שירדו לחוף: כתריאל היה נער לעומתם וניסיונם בים במשך שנים רבות. לנשיקות ולחיבוקים מצדם לכתריאל לא היה גבול, בתוספת מילות החיבה "דני קפיטנה" (כינויו היה "דן"). הוא עמד ביניהם רציני, סגור, מכונס, מחייך, ומנגב את זכוכיות משקפיו שכוסו בערפל הלילה בחוף ימה של תל אביב. ללא ביטוי של גאווה והתגנדרות המשיך לחייך. את סערת רוחו שהתחוללה בקרבו איש לא ראה".
קורות חייו > משימת כ"ג יורדי הסירה

מתחילת מלחמת העולם השנייה הדריך יפה בקורסים לימאים חדשים ולהכשרת מתגייסים בתפקידים שונים לצי הבריטי. היה המדריך הימי הראשי של קורס הכ"ג אשר פעל בשיתוף עם מנהלת המבצעים המיוחדים (SOE) הבריטית.
יפה היה אמור להישאר בתפקידו בקורס, אך התנדב לצאת עם חניכיו לפעולת חבלה בבתי הזיקוק בטריפולי בפיקודו של צבי ספקטור, וכך היה לקברניטה של הספינה "ארי הים", שלימים כונתה "סירת הכ"ג". קצין בריטי נלווה לפעולה (ה-24 במספר היוצאים) ועלה על הספינה העמוסה חומרי נפץ ביום צאתה. אותו יום, 18 במאי 1941, בארבע אחרי הצהריים, נוצר קשר האלחוט האחרון עם הספינה. לאחר מכן לא נשמע ממנה אות חיים. מפעולה זו לא חזר איש, וסיבת היעלמות הספינה נותרה תעלומה עד היום.
שאירים והנצחה

כתריאל יפה היה בן 32 כאשר נעלמה הסירה. הוא הניח אחריו אשה, פניה, ובת, לימים הסופרת תמר ברגמן, שגם כתבה אודותיו את ספר הביוגרפיה "רב חובל שב אלייך" (הספר בקטלוג ULI). חודשים ספורים לאחר היעלמותו ילדה אשתו בן, שנקרא בשמו המחתרתי של כתריאל ב"הגנה", דן, לימים ד"ר דן יפה, פיזיקאי.
נכדיו הם אורית ברגמן ועופר ברגמן.
כתריאל יפה אף מוזכר בסופו של הספר בארץ לובנגולו מלך זולו, וזאת על שום שהיה אחיה של דורה גוטמן, רעייתו של הצייר והסופר נחום גוטמן, מחבר הספר.
אחת מספינות המעפילים נקראה על שמו, "כתריאל יפה". האניה יצאה מאיטליה ב-ב-31 ביולי 1946 כשעל סיפונה 604 מעפילים. היא נתפסה על ידי הבריטים ונוסעיה גורשו לקפריסין.
ביזמתם של חברו לנשק ולימאות, האלוף שמואל טנקוס, ושושנה ספקטור אלמנתו של צבי ספקטור, התכבד בית הספר לקציני ים עכו בשנת 1969 בתואר "כ"ג יורדי הסירה". בכך הציב לתלמידיו מטרה של חתירה למנהיגות ומצוינות. שמו של יפה מופיע על לוח הזיכרון המוצב במרכז בניין ההוראה שם, וזכר יורדי הסירה מועלה כל שנה ב-18 במאי, בנוכחות כל הקדטים. מצבות זיכרון ליורדי הסירה נמצאות במספר מקומות בארץ.
לקריאה נוספת

תמר ברגמן (בתו של כתריאל יפה), "רב-חובל שב אלייך", בסדרת "ראשונים בארץ", הוצאות יד בן צבי ועם עובד.(הספר בקטלוג ULI)
דוד נמרי, "מגן בסתר" בעריכת זרבבל גלעד, הוצאת הסוכנות היהודית, תש"ט, עמוד 98.
צדוק יחזקאלי, מהירקון לחיל הים, סיפורו של אלוף שמואל טנקוס, משרד הביטחון, ההוצאה לאור, 2003.
הערות שוליים

↑  צדוק יחזקאלי, שמואל טנקוס - מהירקון עד חיל הים, משרד הביטחון, ההוצאה לאור, 2003, עמודים 15–16
↑  צדוק יחזקאלי, שמואל טנקוס - מהירקון עד חיל הים, משרד הביטחון, ההוצאה לאור, 2003, עמ' 20
↑  התקופות הגדולות בהיסטוריה של ארץ ישראל, על השנים 1929 - 1939, הוצאת רביבים, ספריית מעריב, 1981, כרך 6, עמ' 78.
↑  שושנה ספקטור הייתה קצינת השלישות של הפלמ"ח ושנים מאוחר יותר שימשה כקצינת המנהלה של בית הספר לקציני ים עכו.
↑  ראו גם האנדרטה לזכר כ"ג יורדי הסירה
| --- | --- |
בקרת זהויות :  NLI: 987008554181005171  ISNI: 0000 0000 5454 520X  LCCN: nr91017294  VIAF: 7245589   WorldCat (עם VIAF): 7245589 
כתריאל יפה יוצא עם גוררת נמל תל אביב
תחנת הכוח הגרעינית זפוריז'יה

תחנת הכוח הגרעינית זפוריז'יה
תחנת הכוח הגרעינית זפוריז'יה (באוקראינית: Запорізька АЕС) היא תחנת כוח גרעינית שנבנתה בשטח אוקראינה הסובייטית, לא רחוק מזפוריז'יה, אוקראינה על הגדה המזרחית של נהר הדנייפר. לצורכי הקמה ותפעול המתקן הוקמה עיר חדשה, אנרהודר. לאחר סיום הקמתה היא הפכה לתחנת הכוח הגדולה בשטח אירופה. ב-4 במרץ 2022 התחנה נפלה לידי רוסיה כחלק מהפלישה הרוסית לאוקראינה. בבספטמבר תחנת הכוח נותקה מרשת החשמל, והכורים הוכנסו לכיבוי קר בכדי למזער סכנות עקב הלחימה באזור.
מבנה התחנה

הכורים הגרעיניים שפועלים בתחנה:
כור מס' 1 בהספק של כ-950 מגוו"ט - נכנס לתפעול ב-25 בדצמבר 1985
כור מס' 2 בהספק של כ-950 מגוו"ט - נכנס לתפעול ב-15 בפברואר 1986
כור מס' 3 בהספק של כ-950 מגוו"ט - נכנס לתפעול ב-5 במרץ 1987
כור מס' 4 בהספק של כ-950 מגוו"ט - נכנס לתפעול ב-14 באפריל 1988
כור מס' 5 בהספק של כ-950 מגוו"ט - נכנס לתפעול ב-27 באוקטובר 1989
כור מס' 6 בהספק של כ-950 מגוו"ט - נכנס לתפעול ב-16 בספטמבר 1996
היסטוריה

החלטה על בניית תחנת כוח חדשה התקבלה בשנת 1978 ובשנת 1979 החלו עבודות הבנייה. בהתאם לתכנון המקורי התחנה הייתה צריכה לכלול 4 כורים, ובשנת 1988 הוחלט על הוספת שני כורים נוספים. הקמת הכור הראשון הסתיימה בשנת 1984 והרביעי בשנת 1987. הכור החמישי החל לפעול בשנת 1989. הפעלת הכור השישי הייתה מתוכננת לשנת 1990 אך הוקפאה בעקבות אסון צ'רנוביל. העבודות באתר הוקפאו וחודשו רק בשנת 1993. הכור הופעל בשנת 1995.
תחנת הכוח כוללת שישה כורים זהים שמוציאים את האנרגיה לרשת החשמל באמצעות 3 קווי 750 ק"ו וקו 330 ק"ו נוסף.
סביב המתקן הוקמה מערכת בקרת איכות הסביבה שכוללת 13 תחנות ניטור באתר התחנה ו-16 בקרבתה. לאחרונה נבנה באתר מתקן לאחסון פסולת גרעינית.
התחנה מייצרת כ-20% מכלל יצור החשמל באוקראינה וכמחצית מייצור אנרגיה בתחנות הכוח הגרעיניות האוקראיניות. התחנה נמצאת בבעלות "אנרגואטום", חברה ממשלתית שבבעלותה כול תחנות כוח גרעיניות הפועלות בתחום אוקראינה.
בתחנת הכוח מועסקים כ-11,500 עובדים.
רוח הרפאים של קייב

| --- | --- |

מיג-29 של חיל האוויר האוקראיני
 השתייכות:  חיל האוויר האוקראיני
 פעולות ומבצעים
 מלחמת אוקראינה–רוסיה  קרב קייב  המתקפה על קייב 
 
"רוח הרפאים של קייב" (באוקראינית: Привид Києва) הוא כינוי שניתן לטייס קרב פיקטיבי, שבמהלך המתקפה על קייב התפרסם כי לכאורה יירט באמצעות מיג-29 שישה מטוסים רוסיים ביום אחד. האגדה נוצרה ככל הנראה כדי לחזק את המורל האוקראיני בזמן הפלישה הרוסית. לאחר כחודשיים, חיל האוויר האוקראיני הבהיר שמדובר במיתוס, וקרא לבדוק מקורות מידע לפני הפצתם.
היסטוריה

ביום הראשון של הפלישה הרוסית 24 בפברואר 2022 החלו להתפרסם באופן נרחב ברשתות החברתיות סרטונים של מטוסי קרב באוקראינה בטענה שטייס יחיד הפיל מספר מטוסים רוסיים. הטייס, שכונה "רוח הרפאים של קייב" על ידי הציבור האוקראיני, ניצח כביכול בשישה קרבות אווירים בשמי העיר קייב במהלך 30 השעות הראשונות של הפלישה. המטוס עליו טס, כביכול, הוא МіG-29. ששת המטוסים שהופלו היו שני מטוסי Su-35, שני מטוסי Su-25, מטוס Su-27 ומטוס מיג 29. אילו היה קיים, הוא היה אלוף ההפלות הראשון של המאה ה-21.
משרד ההגנה האוקראיני טען שאם ההפלות יאושרו, "רוח הרפאים של קייב" עשוי להיות אחד מעשרות טייסי מילואים מנוסים שהוחזרו בדחיפות לכוחות המזוינים של אוקראינה לאחר פלישת הצבא הרוסי. עם זאת, המפקד העליון של הכוחות המזוינים של אוקראינה, ולרי זלוז'ני, אמר שהוא יכול לאשר רק שישה מטוסים רוסיים שהופלו ביום הראשון של הלחימה באוקראינה, אם כי ייתכן שהיו יותר.
נשיא אוקראינה לשעבר, פטרו פורושנקו, פרסם מאוחר יותר ציוץ בטוויטר ובו תמונה של טייס קרב, וטען שזה תמונות האמיתית של רוח הרפאים של קייב.
מורל

רוח הרפאים של קייב חיזקה את מורל העם האוקראיני, אל מול הפלישה הרוסית. האגדה האורבנית היא ככל הנראה לא יצירה מכוונת על ידי השלטונות או הצבא, מכיוון שהסיפורים על רוח הרפאים שותפו על ידי אזרחים אוקראינים פשוטים ברשתות החברתיות, לפני שחשבונות אוקראיניים רשמיים פרסמו ידיעות על הטייס.
צילומים מזויפים של קרבות אוויר והפלת מטוס בהשתתפות רוח הרפאים של קייב צולמו בסימולטור הטיסה הביתי Digital Combat Simulator (אנ') והועלו על ידי משתמש יוטיוב, תוך ציון מפורש שהצילומים אינם אמיתיים ומהווים רק מחווה ל"רוח הרפאים של קייב". הסרטון שותף על ידי חשבון הטוויטר הרשמי של הכוחות המזוינים של אוקראינה.
באתר "Task & Purpose" (אנ') נטען שמאוד לא סביר שיהיו שש הפלות אוויר-אוויר ביום אחד, בהתחשב בנדירותן במאה ה-21, ובהגנת הטילים החזקה של אוקראינה.
הערות שוליים

↑  Lateshia Beachum, The ‘Ghost of Kyiv’ was never alive, Ukrainian air force says, The Washington Post, ‏2 במאי 2022
↑  Miller, Daniel (25 בפברואר 2022). "Who is the 'Ghost of Kyiv'? Tale of Ukrainian fighter pilot trends on social media". Fox 2 Detroit. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
↑  "The Ghost of Kyiv, Ukraine's urban legend of a hero ace pilot". Marca. 25 בפברואר 2022. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
↑  Nelson, David (25 בפברואר 2022). "Ghost of Kyiv: unconfirmed Ukrainian MiG-29 pilot credited with six kills". Diario AS. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
↑  "Ukrainians call unidentified fighter pilot 'Ghost of Kiev' after dogfight videos surface". The National. 25 בפברואר 2022. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
↑  "Is 'Ghost of Kyiv' real? Ukrainian military tweets on mystery MiG-29 pilot". The Week (באנגלית). אורכב מ-המקור ב-2022-02-25. נבדק ב-2022-02-25.
↑  "🛩🛩🛩🛩 До строю авіації... - Міністерство оборони України" [To the air force ... - Ministry of Defense of Ukraine]. Facebook (באוקראינית). Ministry of Defence (Ukraine). 25 בפברואר 2022. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
1 2  Van Brugen, Isabel (25 בפברואר 2022). "'Ghost of Kyiv' Ukraine fighter pilot becomes the stuff of legend". Newsweek. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
↑  "Former Ukraine president confirms the 'Ghost of Kyiv' is real". MARCA (באנגלית). 2022-02-26. אורכב מ-המקור ב-2022-02-26. נבדק ב-2022-02-26.
↑  "Ukraine is boosting morale with the urban legend of the Ghost of Kyiv, a mysterious fighter ace". inews. 2022-02-25. אורכב מ-המקור ב-2022-02-25. נבדק ב-2022-02-25.
↑  עירד עצמון שמאייר, "אלוף ההפלות האוקראיני" הוא בעצם קליפ ממשחק מחשב, באתר כלכליסט, 27 בפברואר 2022
↑  Keller, Jared (25 בפברואר 2022). "'The Ghost of Kyiv' is the first urban legend of Russia's invasion of Ukraine". Task & Purpose. אורכב מ-המקור ב-25 בפברואר 2022. נבדק ב-25 בפברואר 2022. {{cite web}}:  (עזרה)
אפל TV פלוס

| --- | --- |

 נתונים כלליים
 תקופת הפעילות:  1 בנובמבר 2019 ארצות הברית ארצות הברית – הווה
 חברת אם:  Apple
 ענפי תעשייה:  וידאו על פי דרישה 
  
 tv.apple.com
 
אפל TV פלוס (+Apple TV) הוא שירות צפייה בשיטת OTT שהוכרז על ידי חברת אפל האמריקאית ב-2019 במהלך אירוע השקה מיוחד שנערך ב-25 במרץ בתיאטרון סטיב ג'ובס. מספר ידוענים חשובים המוערבים בפרויקט הופיעו על במת האירוע, כולל אופרה וינפרי, סטיבן ספילברג וג'ניפר אניסטון. בהכרזה הודיעה אפל על שמות הבמאים והשחקנים שיוצגו בשירות.
השירות זמין ביותר מ-100 מדינות והושק באופן רשמי ב־1 בנובמבר 2019. עלות השירות בישראל היא 25.90 שקלים לחודש.
ניתן לצפות בתוכני אפל TV פלוס באמצעות יישום הטלוויזיה של אפל, שזמין בפלטפורמות רבות ובהן Apple TV, Fire TV, Roku, Android TV, Google TV, סמסונג, LG, Vizio, סוני וקונסולות מסדרות פלייסטיישן ו-Xbox.
קומדיה

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 1 בנובמבר 2019 | דיקנסון (Dickinson) | קומדיה | 3 | 30 פרקים | 25–34 דק' | הסתיימה |
| 17 בינואר 2020 | אמריקה הקטנה (Little America) | קומדיה–דרמה; אנתולוגיה | 2 | 16 פרקים | 29–36 דק' | בהמתנה |
| 7 בפברואר 2020 | Mythic Quest | קומדיה | 3 | 30 פרקים | 24–37 דק' | חודשה לעונה רביעית |
| 1 במאי 2020 | מנסים (Trying) | קומדיה | 3 | 24 פרקים | 26–30 דק' | חודשה לעונה רביעית |
| 14 באוגוסט 2020 | טד לאסו (Ted Lasso) | קומדיית ספורט | 3 | 34 פרקים | 29–43 דק' | הסתיימה |
| 18 ביוני 2021 | פיזיקל (Physical) | קומדיה שחורה | 2 | 20 פרקים | 27–34 דק' | חודשה לעונה שלישית |
| 16 ביולי 2021 | שמיגדון! (Schmigadoon!‎) | קומדיה מוזיקלית | 2 | 12 פרקים | 25–34 דק' | חודשה לעונה שנייה |
| 6 באוגוסט 2021 | מר קורמן (Mr. Corman) | דרמה-קומית | 1 | 10 פרקים | 23–34 דק' | הסתיימה |
| 8 באוקטובר 2021 | אקפולקו (Acapulco) | קומדיה | 2 | 20 פרקים | 26–36 דק' | בהמתנה |
| 28 בינואר 2022 | אפטר פארטי (The Afterparty) | קומדיית מסתורין | 1 | 8 פרקים | 31–48 דק' | חודשה לעונה שנייה |
| 24 ביוני 2022 | Loot | קומדיה | 1 | 10 פרקים | 23–33 דק' | חודשה לעונה שנייה |
| 27 בינואר 2023 | שרינקינג (אנ') | קומדיה | 1 | 10 פרקים |  |  |
| 17 בפברואר 2023 | שלום מחר! (Hello Tomorrow!‎) | דרמה-קומית | 1 | 10 פרקים | 30 דק' |  |
| 29 במרץ 2023 | פרס הדלת הגדולה (The Big Door Prize) | קומדיה | 1 | 10 | 29-35 דק' |  |
עתידי
| 17 במאי 2023 | High Desert | קומדיה | 1 | 8 | 30 דק' |  |
לילדים ולכל המשפחה

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 1 בנובמבר 2019 | ספרי רפאים (Ghostwriter) | מסתורין | 3 | 39 פרקים | 22–31 דק' | בהמתנה |
| 1 בנובמבר 2019 | Helpsters | חינוכי / בובות | 3 | 33 פרקים | 22–29 דק' | בהמתנה |
| 21 באפריל 2020 | Fraggle Rock: Rock On!‎ | בובות | 1 | 6 פרקים | 5–8 דק' | הסתיימה |
| 24 באפריל 2020 | Helpsters Help You | חינוכי / בובות | 6 פרקים | 6 פרקים | 1–3 דק' | מיני-סדרה |
| 15 באוקטובר 2021 | Puppy Place | הרפתקאות | 2 | 16 פרקים | 19–26 דק' | בהמתנה |
| 5 בנובמבר 2021 | Hello, Jack! The Kindness Show | חינוכי | 2 | 16 פרקים | 21–22 דק' | בהמתנה |
| 21 בינואר 2022 | הפרוגלים: בחזרה לפרוגל רוק (Fraggle Rock: Back to the Rock) | בובות | 1 | 14 פרקים | 25–29 דק' | חודשה לעונה שנייה |
| 10 ביוני 2022 | Lovely Little Farm | קומדיה / לייב אקשן | 1 | 7 פרקים | 21–27 דק' | בהמתנה |
| 22 ביולי 2022 | Best Foot Forward | קומדיה | 1 | 10 פרקים | 21–26 דק' | בהמתנה |
| 29 ביולי 2022 | אמבר בראון (Amber Brown) | קומדיה | 1 | 10 פרקים | 21–26 דק' | בהמתנה |
| 19 באוגוסט 2022 | הבלשיות הגולשות (Surfside Girls) | דרמת מסתורין | 1 | 10 פרקים | 22–25 דק' | בהמתנה |
| 2 בספטמבר 2022 | החיים לפי אלה (Life by Ella) | דרמה | 1 | 10 פרקים | 21–27 דק' | בהמתנה |
| 4 בנובמבר 2022 | Slumberkins | בובות | 1 | 8 פרקים | 21–22 דק' | בהמתנה |
| 11 בנובמבר 2022 | מפסקי פחת (Circuit Breakers) | מדע בדיוני / אנתולוגיה | 1 | 7 פרקים | 21–31 דק' | בהמתנה |
אנימציה > למבוגרים

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 29 במאי 2020 | סנטרל פארק | סיטקום מוזיקלי | 3 | 39 פרקים | 21–31 דק' | בהמתנה |
אנימציה > לילדים ולכל המשפחה

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 1 בנובמבר 2019 | סנופי בחלל (Snoopy In Space) | הרפתקאות | 2 | 24 פרקים | 8 דק' | הסתיימה |
| 13 בנובמבר 2019 | Doug Unplugs | הרפתקאות | 2 | 26 פרקים | 23 דק' | בהמתנה |
| 4 בדצמבר 2020 | מר אגם (Stillwater) | קומדיה | 2 | 20 פרקים | 23–25 דק' | בהמתנה |
| 5 בפברואר 2021 | המופע של סנופי (The Snoopy Show) | קומדיה | 2 | 26 פרקים | 22 דק' | בהמתנה |
| 24 בספטמבר 2021 | Wolfboy and the Everything Factory | פנטזיה | 2 | 20 פרקים | 24–27 דק' | בהמתנה |
| 8 באוקטובר 2021 | Get Rolling with Otis | הרפתקאות | 2 | 18 פרקים | 23 דק' | בהמתנה |
| 19 בנובמבר 2021 | הרייט המרגלת (Harriet the Spy) | מסתורין | 1 | 10 פרקים | 23–24 דק' | בהמתנה |
| 7 בינואר 2022 | El Deafo | לכל המשפחה | 3 פרקים | 3 פרקים | 24–28 דק' | מיני-סדרה |
| 11 בפברואר 2022 | Pretzel and the Puppies | לכל המשפחה | 1 | 9 פרקים | 23 דק' | בהמתנה |
| 8 באפריל 2022 | Pinecone & Pony | הרפתקאות | 1 | 8 פרקים | 23 דק' | חודשה לעונה שנייה |
| 8 ביולי 2022 | Duck & Goose | חינוכי | 1 | 8 פרקים | 23 דק' | בהמתנה |
| 16 בספטמבר 2022 | Sago Mini Friends | חינוכי | 1 | 11 פרקים | 23 דק' | בהמתנה |
| 18 בנובמבר 2022 | Interrupting Chicken | חינוכי | 1 | 9 פרקים | 23 דק' | בהמתנה |
דוקומנטריה, טבע וטיולים

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 14 בפברואר 2020 | Visible: Out on Television | דוקומנטריה | 5 פרקים | 5 פרקים | 50–72 דק' | מיני-סדרה |
| 17 באפריל 2020 | Home | דוקומנטריה | 2 | 19 פרקים | 27–37 דק' | בהמתנה |
| 5 ביוני 2020 | ...Dear | דוקומנטריה | 2 | 19 פרקים | 23–38 דק' | בהמתנה |
| 10 ביולי 2020 | Greatness Code | דוקומנטריה | 2 | 13 פרקים | 5–7 דק' | בהמתנה |
| 18 בספטמבר 2020 | Long Way Up | טיולים | 11 פרקים | 11 פרקים | 43–52 דק' | מיני-סדרה |
| 2 באוקטובר 2020 | Tiny World | טבע | 2 | 12 פרקים | 25–32 דק' | הסתיימה |
| 13 בנובמבר 2020 | Becoming You | דוקומנטריה | 1 | 6 פרקים | 39–43 דק' | הסתיימה |
| 4 בדצמבר 2020 | Earth At A Night Color | טבע | 2 | 12 פרקים | 27–29 דק' | הסתיימה |
| 21 במאי 2021 | 1971: The Year That Music Changed Everything | דוקומנטריה | 8 פרקים | 8 פרקים | 42–49 דק' | מיני-סדרה |
| 21 במאי 2021 | The Me You Can't See | דוקומנטריה | 1 | 6 פרקים | 46–91 דק' | הסתיימה |
| 23 במאי 2022 | כוכב פרהיסטורי | טבע | 2 | 10 פרקים | 39–42 דק' | בהמתנה |
אחר

| שידור בכורה | שם | סוגה | עונות | פרקים | אורך פרק | סטטוס |
| --- | --- | --- | --- | --- | --- | --- |
| 1 בנובמבר 2019 | Oprah's Book Club | מועדון ספרים | 1 | 11 | 8–66 דק' | באוויר |
| 21 במרץ 2020 | Oprah Talks COVID-19 | ראיונות | 1 | 13 | 15–45 דק' | בהמתנה |
| 30 ביולי 2020 | The Oprah Conversation | תוכנית אירוח | 1 | 14 | 32–79 דק' | באוויר |
הפקות משותפות

| שידור בכורה | שם | סוגה | עונות | פרקים | אורך פרק | שפה | סטטוס | פרטים נוספים |
| --- | --- | --- | --- | --- | --- | --- | --- | --- |
| 25 בספטמבר 2020 | טהרן | דרמת ריגול | 1 | 8 | 44–50 דק' | עברית | חודשה לעונה שנייה | ביוני 2020 הוכרז כי אפל קנתה את הסדרה "טהרן", של כאן 11. לפי הערכות בתעשייה, שווי העסקה עם "אפל TV פלוס" הוא כ-1.5 מיליון דולר לפרק. |
| 22 בינואר 2021 | לאבד את אליס | דרמה; מותחן פסיכולוגי | 1 | 8 | 42–55 דק' | עברית | בהמתנה | ביוני 2020, כמה ימים לאחר הודעת אפל על רכישת הזכויות של הסדרה "טהרן", הודיעה אפל פעם נוספת כי רכשה את הזכויות לסדרת הדרמה הפסיכולוגית החדשה של הוט בכיכובן של איילת זורר וליהי קורנובסקי. |
| 19 במרץ 2021 | Calls | דרמת מסתורין | 1 | 9 | 13–20 דק' | אנגלית | בהמתנה |  |
סרטים

| שידור בכורה | שם | סוגה | משך בדקות |
| --- | --- | --- | --- |
| 6 בדצמבר 2019 | Hala | דרמה | 93 |
| 20 במרץ 2020 | הבנקאי | דרמה | 120 |
| 10 ביולי 2020 | גרייהאונד | מלחמה | 91 |
| 23 באוקטובר 2020 | און דה רוקס | קומדיה–דרמה | 96 |
| 11 בדצמבר 2020 | מוליכי הזאבים | פנטזיה מונפשת | 102 |
| 29 בינואר 2021 | פאלמר | דרמה | 110 |
| 12 במרץ 2021 | צ'רי | דרמת פשע | 140 |
| 1 בנובמבר 2019 | The Elephant Queen | טבע | 96 |
| 24 באפריל 2020 | Beastie Boys Story | דוקומנטריה | 120 |
| 19 ביוני 2020 | Dads | דוקומנטריה | 81 |
| 14 באוגוסט 2020 | Boys State | דוקומנטריה | 109 |
| 23 באוקטובר 2020 | Bruce Springsteen's Letter to You | דוקומנטריה | 90 |
| 13 בנובמבר 2020 | Fireball: Visitors from Darker Worlds | דוקומנטריה | 97 |
| 26 בפברואר 2021 | Billie Eilish: The World's a Little Blurry | דוקומנטריה | 140 |
| 16 באפריל 2021 | The Year Earth Changed | טבע | 48 |
| 25 ביוני 2021 | Fathom | טבע | 86 |
| 25 ביוני 2021 | ?Who Are You, Charlie Brown | דוקומנטריה | 54 |
| 17 באפריל 2020 | Here We Are: Notes for Living on Planet Earth | אנימציה | 36 |
| 4 בדצמבר 2020 | ספיישל חג המולד הקסום של מריה קארי | חג המולד | 43 |
| 13 באוגוסט 2021 | CODA | דרמה | 111 |
| 1 בספטמבר 2021 | 9/11: בתוך חדר המלחמה של הנשיא | דוקומנטריה | 90 |
| 10 בספטמבר 2021 | הם באו מרחוק | מוזיקלי | 106 |
| 15 באוקטובר 2021 | The Velvet Underground | דוקומנטריה | 120 |
| 5 בנובמבר 2021 | פינץ' | מדע בדיוני | 115 |
| 26 בנובמבר 2021 | The Fight Before Christmas | דוקומנטריה | 91 |
| 17 בדצמבר 2021 | שירת הברבור | דרמה | 111 |
| 14 בינואר 2022 | הטרגדיה של מקבת' | דרמה | 105 |
| 5 באוגוסט 2022 | מזל | אנימציה | 105 |
| 9 בדצמבר 2022 | שחרור | סרט פעולה - דרמה היסטורית | 132 |
עתידי
| יפורסם בהמשך | Spellbound (אנ') | פנטזיה מוזיקלית מונפשת | יפורסם בהמשך |
גאורג ויכורה

| --- | --- |

 לידה:  15 בדצמבר 1851 רטיבור, ממלכת פרוסיה ממלכת פרוסיה (1803-1892)
 פטירה:  11 בדצמבר 1923 (בגיל 71) פרנקפורט על האודר, רפובליקת ויימאר רפובליקת ויימאר
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1874–1915 (כ־41 שנים)
 דרגה:  גנרל חיל הרגלים 
 תפקידים בשירות
 מפקד הדיוויזיה ה-5   מפקד קורפוס המילואים ה-8
 פעולות ומבצעים
 מלחמת העולם הראשונה
 עיטורים
 אזרחות כבוד של פרנקפורט על האודר (1916)  מסדר העיט האדום, דרגה 1  אזרחות כבוד של פרנקפורט על האודר 
 
גאורג ויכורה (בגרמנית: Carl Georg Wichura;‏ 15 בדצמבר 1851 – 11 בדצמבר 1923) היה גנרל גרמני, שפיקד על כוחות במלחמת העולם הראשונה.